
Pályázó: 
Gőbölösné Pénzes Mária

Káloz, 2017. október 30.
Alulírott, Gőbölösné Pénzes Mária pályázatot nyújtok be az Emberi Erőforrások Minisztere által kiírt, a https://kozigallas.gov.hu/ honlapon a "Közalkalmazottak jogállásáról szóló" 1992. évi XXXIII. törvény 20/A. § alapján meghirdetett, Kálozi Szent István Általános Iskola intézményvezető (magasabb vezető) munkakör betöltésére.
Kijelentem, hogy a nemzeti köznevelésről szóló 2011. évi CXC. törvényben a magasabb vezetői állás betöltésére előírt, valamint a pályázati kiírásban közzétett feltételeknek megfelelek és ennek igazolásait mellékelem. 
Pályázatomhoz mellékelem a következőket:
· az álláshely betöltéséhez szükséges végzettség, szakképzettség, szakvizsga meglétét igazoló okmányok másolatát, 
· a gyakorlati idő meglétét igazoló dokumentumot, 
· 90 napnál nem régebbi hatósági bizonyítványt, a büntetlen előélet, valamint annak igazolására, hogy nem állok olyan eltiltás hatálya alatt, amely a közalkalmazotti jogviszony betöltését nem tenné lehetővé.
· Nyilatkozatomat arról, hogy hozzájárulok személyes adataimnak a pályázattal kapcsolatos kezeléséhez. 
· Nyilatkozatomat arról, hogy hozzájárulok a teljes pályázati anyagom az eredetivel teljesen megegyező sokszorosításához, és továbbításához a döntéshozók és véleményezők felé, a pályázat tartalma 3. személlyel közölhető.

1. SZAKMAI ÖNÉLETRAJZ

1.1. SZEMÉLYI ADATOK
	Név
	Gőbölösné Pénzes Mária

	Születési név
	Pénzes Mária

	Születési hely, idő
	Székesfehérvár, 1970. 02. 14.

	Anyja neve
	Sajtos Erzsébet

	Állampolgárság
	magyar

	Lakcím
	8124 Káloz, Széchenyi u. 12.

	E-mail cím
	gobolosne1@gmail.com

	Telefonszám
	70/670-9523 vagy 30/3029 223

	Családi állapot
	férjezett,
2 gyermek édesanyja (Anett 23, Norbert 20 éves)




Betölteni kívánt munkakör:	Kálozi Szent István Általános Iskola intézményvezető (magasabb vezető) beosztása
Vezetői megbízás időtartama:		2018. január 29. - 2022. augusztus 15-ig szól
A munkavégzés helye:			8124 Káloz, Szent István tér 9.
1.2. TANULMÁNYOK, VÉGZETTSÉG  
	Dátum
	2017. június 23.

	Oktatási intézmény neve
	Kodolányi János Főiskola, Székesfehérvár

	Szerzett képesítés 
	Közoktatási vezető és pedagógus szakvizsga



	Dátum
	1993. február 12.

	Oktatási intézmény neve
	Csokonai Vitéz Mihály Tanítóképző Főiskola, Kaposvár

	Szerzett képesítés
	Okleveles általános iskolai tanító



	Dátum
	1991. június 22.

	Oktatási intézmény neve
	Szekszárdi Illyés Gyula Pedagógiai Főiskola

	Szerzett képesítés 
	Okleveles óvodapedagógus



1.3. TOVÁBBKÉPZÉSEK
Néptánc, ECDL START, Kooperatív tan. Német projektmenedzser, NETFIT, Kölyökatlétika
1.4. MUNKAHELYEK, FELADATOK, BEOSZTÁSOK
· 1984-1988: A pedagógus pálya iránti érdeklődésem, érzelmi motiváltságom a gyermekek iránt korai tudatos pályaválasztásomban is megnyilvánult, hiszen óvónőképző szakközépiskolában végeztem, mint középfokú óvónő. A választásom egy pillanatra sem ingott meg, már a kezdetektől tudtam: gyerekekkel szeretnék foglalkozni. 
· 1989-1991: Szakmai tudásom gyarapítása érdekében Szekszárdon, az Illyés Gyula Pedagógiai Főiskolán végeztem nappali képzésen.
· 1991: Óvodapedagógusi oklevél megszerzése után a Soponyai Napköziotthonos Óvodában helyezkedtem el, ahol végre saját csoportom lett, s a kisgyermek nyiladozó értelmét, a világra való rácsodálkozását segítettem játékba ágyazott tevékenységgel. Kreativitás, érzelemgazdagság, szakmai tudatosság, önállóság és felelősségvállalás jellemezte munkámat.
· 1991-1993: Meghatározó volt pályám fejlődése szempontjából, hogy elvégeztem a Csokonai Vitéz Mihály Tanítóképző Főiskolát munka mellett, levelezőn Kaposváron, mert szükségesnek éreztem megszerezni azt a tudást, hogy milyen készségek, képességek, kompetenciák szükségesek a zökkenőmentes iskolakezdéshez, a sikeres iskolai eredmények eléréséhez. A képzés és gyakorlat során megtapasztaltam a 6 – 10 éves korosztály életkori sajátosságait is. Míg az óvodáskorú gyermekre elsősorban érzelmein keresztül hatunk, a kisiskolás korosztálynál megjelennek az ún. magasabb rendű érzelmek. Az intellektuális érzelmekben a világ mélyebb megismerésének vágya, a kíváncsiság, az alkotás öröme motivál. Az erkölcsi-szociális érzelmek szempontjából jelentős, hogy nő a gyermek társas igénye, barátságok alakulnak. Hangsúlyt kap a lelkiismeret, becsület. Az esztétikai érzelmek fejlődése által a gyermek észreveszi, rácsodálkozik a szépre, s alkotásaiban, környezetében törekszik létrehozni. Szellemi képességei 7 éves korra összetettebbé válnak, s fokozatosan differenciálódnak. Számomra kihívást jelentett az óvodás gyermekek után az iskolásokkal való foglalkozás, ezért örömmel elfogadtam gyermekkorom általános iskolájából érkezett meghívást, mely mérföldkő volt szakmai életutamon.
· 1999. aug. 20-tól a Kálozi Szent István Általános Iskola alsó tagozatán tanítóként minden tantárgyat tanítottam, osztályfőnöki, ill. napközi vezetői feladatokat láttam el.  Saját tanáraim lettek kollégáim; s korábbi óvodásommal ma már együtt dolgozom. Kiemelt feladatnak tartom az iskolai hagyományok ápolását, valamint az intézményi innovációkban való részvételt. Szükséges számomra a folyamatos megújulás, önképzés, a különböző tanítási módszerek kipróbálása a tanítási gyakorlatban.
· 2006 óta folyamatosan Önkormányzati képviselő vagyok Kálozon. Munkámmal igyekszem kis falunk fejlődését, szépítését elősegíteni, közösségi s kulturális életét színesíteni. Úgy gondolom, szakmai életutam fejlődéséhez nagymértékben hozzájárult képviselői tevékenységem is. Jó kapcsolatot építettem ki az iskola partnereivel, folyamatos köztünk a kommunikáció. Döntéseket hozok és érvelésemmel igyekszem képviselőtársaimat is az általam kialakított prioritások mellé állítani.
· 2011-2013: Pályám újabb mérföldköve volt, általános igazgatóhelyettese lettem iskolámnak. Akkor fogalmazódott meg bennem a gondolat, hogy képzéssel is fejlesztenem kell vezetői kompetenciáimat.
· 2015-2017: Kodolányi János Főiskolán, Székesfehérváron elvégeztem a Közoktatási vezető és pedagógus szakvizsgát.
· 2017. február 1. napjától intézményvezető-helyettes vagyok.
· 2017. augusztus 16-tól SZMSZ szerinti helyettesítéssel ellátom az intézményvezetői feladatokat.
1.5. SZEMÉLYES TAPASZTALATOK
A pedagógiai munkámban
· Megtapasztaltam a gyerekekkel együtt töltött idő szépségeit.
· Új módszertani eljárások kipróbálását, bevezetésének lehetőségeit, problémáit.
· A felzárkóztatás és tehetséggondozás örömeit, nehézségeit.
· Programok szervezésével kapcsolatos izgalmakat, feladatokat.
· A tanulói és tantestületi közösségépítés módszereit, nehézségeit, élményét.
· Az iskolai dokumentumok készítését, a jogszabályok alkalmazását.
· Az intézményi átszervezéssel kapcsolatos feladatokat, problémákat.
· Szülőkkel való kapcsolattartás, együttműködés fontosságát.
· Továbbképzések szervezését, a tanultak alkalmazását.
· Minőségi munkáért tett erőfeszítéseket.
· S mindennek felelősségét.



2. VEZETŐI PROGRAM
A Kálozi Szent István Általános Iskola adottságainak értékelése, jövőbeli legfőbb feladatainak megfogalmazása
2.1. Alkalmazottak
1.  Pedagógus álláshelyek:	  		20   fő
	Igazgatóhelyettes			  1   fő
	Alsó tagozat:				  8   tanító
	Felső tagozat:				10   tanár
	Gyógyped.				  1   tanár (álláshirdetés alatt)

2.  Technikai dolgozók össz.: 		  7    fő
	takarító:				  4    fő
	karbantartó: 		 		  1    fő
	portás					  1    fő
	rendszergazda		 		  1    fő     részmunkaidős

3.  Adminisztratív állomány összesen:         	  2    fő
	gazdasági ügyintéző, gondnok:	  1    fő
	iskolatitkár:				  1    fő

Iskolai dolgozók száma: 			 29   fő
Gyermeklétszám:			           197   fő

Intézményünkben 20 főállású pedagógus van.  Valamennyien megfelelő pedagógus diplomával és szakképzettséggel rendelkeznek. Kettő vagy több diplomás, ill. szakvizsgázottak aránya 26%. Egyetemi diplomával rendelkezik 16%. Szakos ellátottság 97,4%, ennek hosszú távú biztosítása kívánatos. A nyáron áthelyezéssel felvettünk egy tanítót és egy történelem szakos tanárt. Fejlesztő pedagógusunk, képzett, diplomás erkölcstan tanárunk van. Saját gyógypedagógusunk jelenleg nincs, állását folyamatosan hirdetjük. Átmenetileg utazó gyógypedagógusok látják el a feladatot. 
Pedagógusaink többsége kreatív, ötletgazdag, jól felkészült, tapasztalt tanító és tanár, kiknek személye biztosíték arra, hogy tanulóink magas színvonalú oktatásban részesülnek. Aktívan vesznek részt a különböző továbbképzéseken (informatika), tanfolyamokon (Kooperatív tanulás, NETFIT, Kölyökatlétika, KRÉTA), vagy főiskolai (fejlesztő pedagógus, erkölcstan tanári szak), képzésben. A megszerzett ismereteket eredményesen használják mindennapi munkájuk során. 5 éves továbbképzési program, s Éves beiskolázási terv tartalmazza a tervezett továbbképzéseket, melyeket a pályázatok indulásától függően végzünk, az iskola jövőbeli igényeihez igazodva, de az egyéni kompetenciákat, orientációkat is figyelembe véve. 
A színvonalas szakmai munka jutalmazására intézményi szinten szóbeli, ill. oklevél formájában átadott írásbeli elismerésben fogom részesíteni kollégáimat. Véleményem szerint szükség lenne a minőségi bérpótlék, mint jutalmazási forma igazgatói hatáskörbe történő visszaállítására. 
Intézményünk egyik fő erőssége az erős belső kohézió. Több évtizede együtt dolgozó kollégák hosszú évek alatt alakították ki az iskola arculatát, kultúráját, s remekül tudnak együttműködni. Pontosan ismerik egymás képességeit, motivációit. Erényünk még a hasonló értékrend, s a gyermekközpontúság. Nevelőtestületünk kompetenciái illeszkednek a vállalt feladatokhoz.
 A Kálozi Szent István Általános Iskola tantestülete épp átalakuláson megy keresztül. Ennek oka az idősebb - az iskola működését hosszú időn át meghatározó kartársak - nyugdíjba vonulása, majd a fiatal kollégák felkutatása, alkalmazása. Öt meghatározó pedagógus e tanév végén megy nyugdíjba. Ez a természetes folyamat komoly terhet jelent a vezetés számára: a nyugdíjba vonulókat megfelelő módon kell pótolni, a GYED, GYES miatt tartósan távol lévők szakszerű helyettesítését szintén meg kell oldani. 
A pedagógushiány problémájával viszont nem képes egy intézmény önállóan megbirkózni. Ebben oktatáspolitikai segítségre van szükségünk, amit ez úton tisztelettel kérek az emberi erőforrások miniszterétől. A vidéki iskolákba rendkívül nehéz kicsalogatni a jól képzett szakembereket. Külön juttatások, szolgálati lakás biztosítása segíthetne. Ezt a hozzánk telefonáló, Erdélyből, vagy a keleti régióból jelentkező kollégáktól tudom.  Kálozon az önkormányzat rendelkezik olcsó telkekkel, régi szolgálati lakásokkal, melyek beépítése, felújítása elősegítené véleményem szerint a szakképzett munkaerő idevonzását, de a település nem rendelkezik ehhez szükséges forrásokkal. Állami szerepvállalás szükséges ehhez. Ennek hiányában rövid időn belül óriási problémákkal fogunk szembesülni a falvakban. 
Nem pedagógus munkakörben foglalkoztatottak létszáma 8,5 fő: Iskolatitkár, gazdasági előadó, valamint 6 fő technikai dolgozó – 1 karbantartó, 1 portás, 1 konyhai dolgozó, 3 takarítónő – segíti munkájával a működést. Részmunkaidőben dolgozik rendszergazdánk. Munkavégzésükhöz szükséges képzettséggel rendelkeznek mindnyájan. (30 % férfi.) 
A tálalókonyha működtetése, a tízórai, uzsonna, az iskolatej és iskolagyümölcs kiosztása sok feladatot ró a dolgozókra. Az iskola épülete nagy és idős, ezért folyamatos karbantartást igényel. Véleményem szerint a jelenlegi létszám alá nem csökkenhet a technikai állomány, az esetleges távollétek, betegállomány így is komoly problémákat okoz a mindennapokban.

2.2. Tárgyi feltételek
Iskolánk épülete néhány éve önkormányzati pályázati forrásból megújult, teljes nyílászárócserét, külső szigetelést, esztétikus vakolatot kapott. Korszerűsítették a világítást, viszont a falakban a régi vezetékek futnak, ami veszélyforrás lehet. Központi fűtés működik, gyakran kell szervizelni. Tantermeink, irodáink folyamatos karbantartást igényelnek. A legrégebbi épületrészek mennyezete repedezett, a vakolat megromlott. Az ÁNTSZ kifogásolta a tantermek padlózatának minőségét is. Az 5 alsós osztályterem műpadlóját újítja fel a téli szünetben a Székesfehérvári Tankerületi Központ, a szülők segítségével pedig néhány termet kimeszelünk. 9 szaktanterem és tornaszoba parkettája rendkívül kopott, csiszolásra, lakkozásra szorul. A termek padjai megfelelő állapotban vannak, a bútorok régiek. 
A legnagyobb problémát az alsós mosdók, WC-k állapota okozza számunkra. Rendszeres a dugulás. A felsős vizesblokkokat évekkel ezelőtt saját költségvetésből felújítottuk, s lett mozgássérült WC is; az alsós viszont nagyon régi, méltatlan állapotú. Ez mielőbbi teljes felújításra szorul.
Örömteli kulcseredményünk, hogy pályázati forrásból megújult, s bővült informatikai rendszerünk. 6 interaktív táblával rendelkezünk: 3 alsós, 3 felsős teremben. Ehhez a használható interaktív tananyagaink számát kell növelnünk. 9 laptopot, 10 tabletet, 11 számítógépet és 6 monitort nyertünk. Számítógéptermünk korszerű gépekkel felszerelt, melyben kiépítettek egy új hálózatot. Teljes Wifi lefedettséggel rendelkezünk.
2.3. Partnerkapcsolatok és erőforrások
Legfőbb partnereink a tanulók és szüleik. Diákjaink száma a 2017/2018. tanévben 197 fő, melyből 1 magántanuló, 17 SNI-s, akik nevelése, oktatása a többi tanulóval együtt, integrált formában folyik. Az elfogadó pedagógiai és tanulói környezet kialakítására törekszünk. 17 BTMN-es diákunk van. Velük szakvizsgázott fejlesztő pedagógus és felsős szaktanárok foglalkoznak. Hátrányos helyzetű (HH) 13, ebből halmozottan hátrányos helyzetű (HHH) 7 gyermek. Veszélyeztetett 11 fő. A gyermekjóléti szolgálattal, védőnővel rendszeres megbeszéléseket tartunk. Jó kapcsolatban állunk az iskolarendőrrel. Szomszédos településekről bejár 5 diák. Nyolc évfolyamon 11 osztályunk működik. Az átlaglétszám osztályonként 17,9 fő, ami az előző évekhez képest növekedést mutat. Délután 3 napközis csoport és 1 tanulószoba működik. A tanárok tevékenységét, a gyerekekkel való együttműködését jelentősen meghatározza az iskolához való kötődésük és közérzetük. Fontosnak tartom, hogy iskolánkban a tanár-diák viszonyt barátságos légkör, biztonságot adó szeretet és kölcsönös bizalom jellemzi. Többcsatornás, hatékony kommunikáció valósul meg tanár – diák – szülő között. A Falu TV adásaiban és az iskola Facebook oldalán tájékozódhatnak az érdeklődők az aktuális eseményeinkről, eredményeinkről.
A szülőket bevonjuk programjainkba, előadásokra, kirándulásokra hívjuk őket, kikérjük véleményüket. A Szülői Szervezet aktívan közreműködik a Szülői bál szervezésében. Fontos feladatomnak tartom a község civil szervezeteivel való együttműködés kialakítását (Kálozi Sportegyesület, Környezetvédő Egyesület, Borbarátok Egyesülete, Őszikék Nyugdíjasklub).
2.4. Folyamatok
A tanulási folyamatban eszközöket adunk a gyerekek számára a világ megismeréséhez. Törekszünk sok sikerélményen keresztül az önbizalmukat erősíteni, érdeklődésüket, természetes kíváncsiságukat ébren tartani. Tanítjuk a helyes magatartásra, kommunikációra, konfliktuskezelési technikákra, s egymás elfogadására őket. Meghatározó szerepet tölt be a gyermekek életében a családi háttér, az ott kapott értékrend. Sajnos ezek egyre jobban eltolódnak, korrekcióra szorulnak. Tetszik – nem tetszik: a nevelés hiányait pótolnunk kell. A szülőket együttműködésre ösztönözzük a közös cél elérése érdekében, ami a legnehezebb, és gyakran hálátlan feladat. A családi, óvodai nevelésre támaszkodva kiemelt célunk az alapvető erkölcsi normák kialakítása, erősítése, a gyermekek értékrendszerének fejlesztése. Igényességre törekvés önmagukkal és környezetükkel szemben. Szervezeti kultúránk a közösségünk által elfogadott, közösen értelmezett értékek, meggyőződések és szokások rendszere. Meghatározó szerepe van a szervezeti célok elérésében, a feladatok megoldási módjában.[footnoteRef:1] Az ismeretek elsajátítása eszköz a tanulók értelmi, kommunikációs, cselekvési képességeinek fejlesztésében.  [1:  BÁLINT JULIANNA: Minőség. Budapest, Terc Kiadó, 2006. 41-48. file:///C:/Users/Interaktiv001/Desktop/Közokt.%20vez.%20és%20ped.%20szakvizsg/1.%20FÉLÉV/KÖZOKTATÁSVEZETŐI%20ÉS%20PEDAGÓGUS%20SZAKVIZSGA/MINŐSÉGBIZTOSÍTÁS%20MÓDSZEREI/MINŐSÉG_Bálint%20Julianna.pdf] 

A közösségfejlesztés folyamat, amely az egyén és a társadalom közötti kapcsolatot megteremti. Annak érdekében, hogy iskolánk tanulói egy közösséghez tartozónak érezzék magukat, hagyománnyá vált programokat rendezünk, élményt adunk: SZIN, Karácsonyváró, Fekete - Fehér, kirándulás, akadályverseny, színház, mozi, hangverseny. Iskolánkban jelenleg kézműves foglalkozás, sportkör, néptánc, gitár, és furulyaszakkör közül választhatnak a gyerekek. Igyekszünk megtalálni ki miben tehetséges, s segítjük az elmélyülését, kibontakozását.
A munkaközösségek, diákönkormányzat, valamint a szülői szervezet munkája hatékonyan működik a pedagógiai program, helyi tanterv és az SZMSZ célkitűzései, feladatai, iránymutatása alapján. 
Jó gyakorlat adaptálásával, közös programokkal segítjük az óvoda – iskola átmenetet. 
Pályaválasztási kiállításon való részvétellel, pályaorientációs célú tanítás nélküli munkanap szervezésével és középiskolákat bemutató előadásokkal, osztályfőnöki órákkal segítjük diákjaink továbbtanulását, szüleik informálását.
„Esélyteremtés a köznevelésben” című EFOP – 3.1.7-16 projektre kiválasztották iskolánkat. A lehetőségek mérlegelése után e tanév előkészítésekor a nevelők támogatták a projekt indítását intézményünkben, mert azonosulni tudnak és akarnak az együttesen kitűzött célokkal, feladatokkal, amely a lemorzsolódás és a végzettség nélküli korai iskolaelhagyás csökkentése. A pedagógusok hatékonyabban dolgoznak, ha magukénak érzik a pályázati célokat. Az intézmény e folyamatokra alapozva felméri, elemzi, értékeli és tervezés után innovatív módon, az értéknövelés céljából koordinálja, fejleszti folyamatait. A pályázat 3 évet ölel fel, melynek az elején járunk. A helyzetelemzést végeztük el, amely kiindulópontja lesz a fejlesztés tervezésének.
2.5. Oktató-nevelő munka
Az iskola feladatát Pedagógiai Programunkban így fogalmaztuk meg:
„Feladatunk: az egész személyiség, értelem, érzelem, fizikum, jellem harmonikus fejlesztése. Az állandó önművelés, önnevelés igényének megalapozása, kreatív, alkotó egyéniség kialakítása. A képességek sokoldalú fejlesztése. Hangsúlyt helyezünk az esélyegyenlőségre a tudás megszerzésében. Támaszkodunk a családi és óvodai nevelés eredményeire. Hangsúlyt helyezünk a pályaorientációra (a továbbtanulás előkészítésére). Fontos szempontnak tartjuk intézményünk nyitottságát.” 
A mai iskolának sok kihívással kell szembenéznie a megváltozott partneri elvárások miatt. Az az iskola tud fennmaradni, amelyik az elsők között képes reagálni a megváltozott igényekre. 
Jelentős tanulmányi- és sporteredmények születnek iskolánkban évről-évre. Büszkék vagyunk rájuk, s segítjük a sikeres felkészülést továbbra is. A tanuló és pedagógus kompetenciák fejlődnek, attitűdök változnak. Erről több szinten kapunk visszajelzést. Az iskolai szocializáció eredményeit tükröző magatartási, viselkedési jellemzők a tanulók későbbi helytállásában mutatkoznak meg igazán. Hatékonyságunk látszik az eredmények és a ráfordított erőforrások viszonyában. Sikerül-e az adott eredményeket a lehető legkevesebb erőforrás felhasználásával elérni? A rendelkezésre álló erőforrásokkal a lehető legjobb eredményt tudja-e az iskola produkálni? Nevelőtestületünk saját kompetenciáit folyamatosan fejlesztve növeli szervezete eredményességét, mely a ránk bízott gyermekek érdekeit szolgálja. Mindezt befolyásolni tudja a továbbképzési terv, a prioritások kialakítása, az új pedagógusok kiválasztásának folyamata. Pályázati, költségvetési források céltudatos felhasználását segítem, de fontosnak tartom a váratlanul adódó lehetőségek rugalmas kihasználását, amennyiben az beilleszthető a mi rendszerünkbe, intézményünk profiljába. 

3. A Kálozi Szent István Általános Iskola legfontosabb kihívásai a jövőben
3.1. Intézményi szinten
· Iskolánk egyéni arculatának és hagyományainak őrzése.
· Iskolai jó hírnevünk megerősítése. Saját honlap, korszerű kommunikáció partnereinkkel. Korrekt tájékoztatás eredményeinkről, programjainkról.
· A nevelőtestület egységének és pedagógiai-szakmai felkészültségének erősítése. Fontos a tantestület egységgé kovácsolása, a Pedagógiai Program célkitűzéseinek betartása és betartatása, következetes, egységes követelmények a fegyelem és a számonkérés terén. Ehhez több közös megbeszélésre, munkaértekezletekre van szükség és világos kommunikációra. 
· Pedagógusaink nevelési-oktatási módszertani kultúrájának fejlesztése.
· IKT eszközök minél szélesebb körű használata a tanítási folyamatban.
· Iskolai dokumentumaink folyamatos vizsgálata, javítása. 
· Utazó gyógypedagógusokkal rendszeres konzultáció az SNI-s tanulóink érdekében.
· Gyengébben teljesítő tanulóink felzárkóztatása, motiválása.
· Csoportbontással a felzárkóztatás és a tehetséggondozás elősegítése.
· Kompetenciafejlesztés hatékonyabbá tétele sokoldalú fejlesztéssel.
· Idei tanévben elkezdjük a DADA programot a rendőrség közreműködésével.
· Tanulószoba a felső tagozaton, napközi az alsó tagozaton segíti a gyermekek délutáni tanulását, felkészülését szülői igény szerint.
· Változatos délutáni iskolai programokat, szakköröket, osztályprogramokat kínálunk.
· Új kollégák beilleszkedését segítjük. 
· Iskolai énekkar elindítása, ehhez megfelelő szakember felkutatása.
· Iskolai sportélet eredményeinek elismerése, további sikerekhez a feltételek biztosítása.
· Házi és körzeti tanulmányi és sportversenyeket szervezünk iskolánkban; részt veszünk körzeti, megyei, országos versenyeken.
· Nyolcadikasoknak év végi vizsgát szervezünk három választható tantárgyból. Segítjük őket a felkészülésben, szüleiket hívjuk, várjuk az eseményre.
· Stratégiai feladat az iskola folyamatainak végrehajtásához szükséges erőforrások biztosítása. Az iskola, mint szervezet a cél elérése érdekében felkutatja, szervezi, együttműködik a szükséges belső és külső erőforrásokkal, partnerekkel.

3.2.  Szülői közösség
· A szülőkkel történő kapcsolattartás módjainak és minőségének javítása.
· Nagyobb nyilvánosságot kell biztosítanunk az iskolában folyó munkának, ezért a Káloz TV és az iskolai Facebook mellett saját intézményi honlapot kell létrehoznunk. 
· E-napló bevezetése.
· A Szülői Szervezetet rendszeres tájékoztatása, együttműködés.
· A Kálozi Szent István Általános Iskoláért Alapítvány nyújtotta lehetőségek kihasználása. Az alapítvány bevételét támogatói adományokkal növelnünk kell céljaink megvalósítása érdekében.
· Tovább kell folytatnunk a nyári táborozás hagyományát, de lehetőséget kell keresnünk a költségkímélő megoldások megtalálására. (Erzsébet tábor, pályázati források)

3.3.  Az iskola és a község kapcsolata
· Ápoljuk az önkormányzattal kialakult jó kapcsolatunkat.
· Részt veszünk helyi rendezvényeken, megemlékezéseken, ünnepségeken előre megbeszélt módon szerepet vállalunk.
· Kialakítjuk és ápoljuk jó kapcsolatainkat a helyi civil szervezetekkel, egyesületekkel.
· Káloz testvértelepülése az erdélyi Kárásztelek. Meg kell próbálni felújítani az ottani iskolával a kapcsolatot, hogy gyermekeink megismerkedhessenek egymással, barátságok alakuljanak ki, látogatást tehessünk egymásnál, hiszen az ő feladatuk lesz e kapcsolatok továbbvitele, elmélyítése.
· Ápolnunk kell a településen működő egyházakkal kialakított jó kapcsolatot, továbbra is biztosítanunk kell az intézményben a hittan foglalkozások megtartását.
3.4. Igazgatóként fontos számomra
· Biztonságos, esztétikus környezet kialakítása.
· Inspiráló, élményt nyújtó tanítási órák és programok szervezése.
· Az iskola, mint szervezet stabil működése.
· Megalapozott igazgatói döntések a jogszabályi háttér ismeretében, az intézmény adottságainak, dokumentumainak figyelembe vételével, a gyermekek, munkatársak érdekeinek szem előtt tartásával.
· Céltudatos tervezőmunka, szakmai irányítás, ellenőrzés, értékelés.
· Kapcsolatépítés, kapcsolattartás partnereinkkel. Együttműködés.
· Kiemelt feladatnak tartom az iskolai hagyományok ápolását.
· Szükséges a folyamatos szakmai fejlődés, az önképzés.
· Nagyobb hangsúlyt kell fektetnünk az egyéni fejlesztésre és felzárkóztatásra.
· A hátrányos helyzetű, halmozottan hátrányos helyzetű tanulók miatt jó kapcsolatot építettünk ki a helyi gyermekvédelmi szolgálat munkatársaival. Ezt meg kell tartani, tovább kell fejleszteni, hiszen munkánk eredményessége múlik a jó együttműködésen. Esetmegbeszéléseken egymást tájékoztatjuk a problémákról, megoldás lehetőségeiről.
· Erősítenünk kell az óvoda-iskola kapcsolatát, segíteni az elsősök zökkenőmentes iskolába lépését, szorosabbra fűzni az intézmények szakmai együttműködését.
· Tovább kell vinnünk az integráció már meglévő eredményeit, pozitív gyakorlatát. Befogadó pedagógiai és tanulói környezet kialakítására törekszünk.
· Hasznos lenne pedagógiai asszisztens alkalmazása az intézményben, mely lehetővé tenné, hogy a tanulási problémával küzdő tanulók tanórán több segítséget kapjanak.
· Óralátogatásaimat tervszerűen szervezem. Célom, hogy minél teljesebb képet kapjak az iskola dolgozóinak és tanulóinak munkájáról. Fontosnak tartom, hogy az értékelés motiváló legyen, a pozitívumokra támaszkodva, az egyénre fejlesztőleg hasson. 
· Átgondoltuk és átalakítottuk a munkaközösségek rendszerét. E tanévig két munkaközösség (Alsós és Osztályfőnöki MK) működött, idén viszont a hatékonyabb munkamegosztás jegyében, valamint a túlterheltség csökkentése érdekében öt munkaközösséget hoztunk létre:
· Alsós MK
· Felsős MK
· Önértékelési MK
· Esélyteremtő MK
· Rajz- és Vizuális Kultúra MK
A munkaközösség vezetők is koordinálják a munkát a vezetői elvárások szerint, valamint lehetőséget kapnak a kollégák szorosabb együttműködésére, hatékonyabb team-munkára, a feladatok elosztására.
· Az Önértékelési Munkaközösség megkezdi a pedagógusok belső ellenőrzését. A kollégákat támogatjuk, segítjük pozitív megerősítéssel, konstruktív ötletekkel.
· A Diákönkormányzat szerepét meg kell erősíteni.
· Továbbra is törekednünk kell a takarékos gazdálkodásra, de tudomásul kell vennünk, hogy az új tanulásszervezési eljárások anyag és eszközigényét ki kell elégítenünk.
· Önkormányzati képviselőként 2006 óta képviselem az iskolát, a gyermekek és szülők érdekeit az önkormányzati üléseken. Bár már fenntartónk a Székesfehérvári Tankerületi Központ, most is lényeges az önkormányzattal a szoros együttműködés.

4. Záró gondolatok
Csíkszentmihályi Mihály kutatásaiból ismerjük, hogy a flow létrejöttének fő feltétele, hogy olyan feladattal kerüljünk szembe, melynek megoldása képességeinket teljesen igénybe veszi, de nem haladja meg. Ha e feladat túl könnyű, az unalom teszi lehetetlenné a flow megélését. Ha túl nehéz, akkor a kudarctól való félelem. A kettő közötti szűk területen tud létrejönni.[footnoteRef:2] A munka és az élvezet kéz a kézben is járhat. [2: MÉRŐ LÁSZLÓ: Az érzelmek logikája. Budapest, Tercium Kiadó, 2010. 204.] 

2017. augusztus 16-tól intézményvezetőként veszek részt e folyamatban. Saját vezetői tevékenységemmel tudatosan végzem a tervezés, vezetés, irányítás, igazgatás és menedzsment feladatait. Minden tudásommal arra törekszem, hogy az iskolai szervezettervezést és szervezetfejlesztést olyan szintre emeljük intézményünkben, hogy a lehető legtöbb alkalommal tapasztalják meg a gyermekek, pedagógusok, munkatársak, s én magam is a FLOW élményt. 
Törekszem arra, hogy az új kihívásoknak megfeleljek. Tapasztalataimat szeretném átadni, felhasználni a megpályázott munkakörben, számítva kollégáim támogatására, segítségére.
Szakmai életutam folytatódik, újabb feladatok, kihívások előtt állok. David Brooks szerint: „Akinek hivatása van, úgy érzi, nincs választása, engedelmeskednie kell a hívásnak, különben nem talál rá a saját életfeladatára, küldetésére.”[footnoteRef:3] Hivatásként tekintek pedagóguspályámra, melyet az életfogytig való tanulás jellemez. Már pályakezdőként is úgy gondoltam, ami mellett elköteleztem magam, azt a lehető legjobban kell végeznem. Mindig a pozitív, optimista életszemléletem dominált. Megfelelő önismerettel rendelkezem, ezért pontosan tudom erősségeimet, gyengeségeimet.  [3:  David Brooks https://www.citatum.hu/kategoria/Hivatas/6?r=6 (2017. 04. 14. 14:14)] 

A vezetői programban megfogalmazottakat közösen a gyerekekkel, pedagógus és segítő kollégákkal, szülőkkel, s az iskola többi partnerével tudjuk megvalósítani. Együtt vagyunk képesek olyan iskolát alkotni, melyben jól érzi magát gyermek, felnőtt. Ami biztosítja a diákok fejlődését, mely megfelel a fenntartó, s a szülők elvárásainak, a mai kor kihívásainak, a korszerűségnek.[footnoteRef:4] Kollégáim visszajelzései, támogatása segíti önbizalmam erősödését, szakmai előmenetelemet. Szerencsés vagyok, mert családom, munkatársaim biztató támogatását tudhatom magam mögött, ezért hálás vagyok nekik. Igyekszem megszolgálni bizalmukat. [4:  Korszerű vezetői ismeretek a XXI. században. - tanulmánykötet -Civil Centrum Bt. Debrecen-Berettyóújfalu, 2006. Szerkesztette: Bíró Gyula. 4-10. http://www.gyakorloovi-suli.hu/docs/modszertan/Korszeru%20vezetoi%20ismeretek%20kotet.pdf (2017.04.01. 21:12) ] 

Legfontosabb feladatomnak elért eredményeink, hagyományaink továbbvitelét és továbbfejlesztését tartom. A következő időszakban nagy kihívások előtt áll az iskola. E feladatokat a tantestületen belüli világos kommunikációval, következetességgel, a lehetőségek maximális kihasználásával lehet csak megoldani.
Úgy érzem, hogy a tantestület, a szülők, és a tanulók közösségének támogatásával mindezt meg tudom valósítani. Megválasztásom eddigi pedagógiai és vezetői tevékenységem elismerését is jelentené.
Bízom abban, hogy Szentgyörgyi Albert Nobel-díjas tudós évtizedekkel ezelőtt leírt véleménye ma is igaz: „Számtalan fejezete ellenére oktatásunknak lényegében csak egy célja van. Olyan emberek megformálása, akik szemüket a táguló horizontra függesztve, szilárdan megállnak a lábukon. Ez a feladat az iskolát minden szinten a legfontosabb közintézménnyé és a tanárt a legfontosabb közéleti alakká teszi. Ahogyan ma tanítunk, olyan lesz a holnap.”[footnoteRef:5] [5:  SZENT-GYÖRGYI ALBERT: Az élő állapot. Válogatott írások Az oktatás és az egyre bővülő ismeretek. Bukarest, KriterionKiadó1973.122.http://orvostortenet.hu/tankonyvek/tk05/pdf/5.1.7/szent_gyorgyi_albert_az_elo_allapot.pdf (2017.02.14.19:30)] 


Káloz, 2017. október 30.

								           Gőbölösné Pénzes Mária

